LIETUVOS RESPUBLIKOS SVEIKATOS APSAUGOS MINISTRO



Į S A K Y M A S

**DĖL LIETUVOS RESPUBLIKOS SVEIKATOS APSAUGOS MINISTRO 2000 m. SPALIO 6 d. ĮSAKYMO Nr. 529 „DĖL KOMPENSUOJAMŲJŲ MEDICINOS PAGALBOS PRIEMONIŲ SĄRAŠO (C SĄRAŠO) PATVIRTINIMO“ PAKEITIMO**

2010 m. liepos 7 d. Nr. V-612

Vilnius

Vadovaudamasis Lietuvos Respublikos sveikatos draudimo įstatymo (Žin., 1996, Nr. [55-1287](https://www.e-tar.lt/portal/lt/legalAct/TAR.94F6B680E8B8); 2002, Nr. [123-5512](https://www.e-tar.lt/portal/lt/legalAct/TAR.8AC83320B76A); 2005, Nr. [67-2402](https://www.e-tar.lt/portal/lt/legalAct/TAR.9773E1B93EB7)) 10 straipsnio 1 dalimi, Ligų ir kompensuojamųjų vaistų joms gydyti, Kompensuojamųjų vaistų ir Kompensuojamųjų medicinos pagalbos priemonių sąrašų keitimo tvarkos aprašo, patvirtinto Lietuvos Respublikos sveikatos apsaugos ministro 2002 m. balandžio 5 d. įsakymu Nr. 159 (Žin., 2002, Nr. [39-1450](https://www.e-tar.lt/portal/lt/legalAct/TAR.E83CFAB10E7B); 2007, Nr. 21-788), 41 punktu ir atsižvelgdamas į Privalomojo sveikatos draudimo tarybos 2010 m. gegužės 18 d. nutarimą Nr. 3/4,

p a k e i č i u Kompensuojamųjų medicinos pagalbos priemonių sąrašą (C sąrašą), patvirtintą Lietuvos Respublikos sveikatos apsaugos ministro 2000 m. spalio 6 d. įsakymu Nr. 529 „Dėl Kompensuojamųjų medicinos pagalbos priemonių sąrašo (C sąrašo) patvirtinimo“ (Žin., 2000, Nr. [85-2609](https://www.e-tar.lt/portal/lt/legalAct/TAR.9742998E727F); 2009, Nr. [141-6237](https://www.e-tar.lt/portal/lt/legalAct/TAR.4F9FEDAACC97)):

1. Išdėstau sąrašo 1 eilutę taip:

|  |  |
| --- | --- |
| 1. Specialiosios paskirties maisto produktai, kurių sudėtyje yra sumažintas baltymų ir fenilalanino kiekis (ne daugiau kaip 100 mg/100 g mišinio) | 1.1. Sergantiesiems fenilketonurija išrašoma iki 6 mėnesių gydymo kursui:  1.1.1. 0–11 mėnesių vaikams – iš viso 10 kg per metus;  1.1.2. 1–2 metų vaikams– 30 kg per metus;  1.1.3. 3–6 metų vaikams– 46 kg per metus;  1.1.4. 7–9 metų vaikams– 50 kg per metus;  1.1.5. 10–17 metų vaikams– 56 kg per metus;  1.1.6. asmenims nuo 18 metų – 56 kg per metus. |

2. Išdėstau sąrašo 3 eilutę taip:

|  |  |
| --- | --- |
| 3. Specialiosios paskirties maisto produktai – izomaltozės produktai, kurių sudėtyje yra visaverčio elementinių amino rūgščių mišinio | 3.1. Vaikams iki 3 metų, sergantiems cistine fibroze ar įgimtu sacharozės nepakankamumu, išrašoma gydymo kursui iki 3 mėnesių, iš viso per metus– 9,6 kg;  3.2. vaikams iki 1 metų, sergantiems sunkiu atopiniu dermatitu:  3.2.1. 0–2 mėnesių vaikams – iš viso 8,1 kg;  3.2.2. 3 mėnesių vaikams – 3,6 kg;  3.2.3. 4–6 mėnesių vaikams– 13,5 kg;  3.2.4. 7–9 mėnesių vaikams – 9,5 kg;  3.2.5. 10–11 mėnesių vaikams – 6,3 kg. |

3. Papildau sąrašą šia 19 eilute:

|  |  |
| --- | --- |
| 19. Specialiosios paskirties maisto produktai, kurių sudėtyje nėra fenilalanino | 19. Sergantiesiems fenilketonurija išrašoma iki 6 mėnesių gydymo kursui:  19.1. 0–5 mėnesių vaikams – iš viso 6 kg baltymų per metus;  19.2. 6–11 mėnesių vaikams – 8 kg baltymų per metus,  19.3. 1–3 metų vaikams– 13 kg baltymų per metus;  19.4. 4–6 metų vaikams – 16 kg baltymų per metus;  19.5. 7–10 metų vaikams – 19 kg baltymų per metus;  19.6. 11–14 metų vaikams:  19.6.1. berniukams – 22 kg baltymų per metus;  19.6.2. mergaitėms – 20 kg baltymų per metus;  19.7. 15–18 metų vaikams:  19.7.1. berniukams – 28 kg baltymų per metus;  19.7.2. mergaitėms – 24 kg baltymų per metus;  19.8. suaugusiesiems:  19.8.1. vyrams – 24 kg baltymų per metus;  19.8.2. moterims – 20 kg baltymų per metus;  19.8.3. nėščioms ir maitinančioms moterims – 25 kg baltymų per metus. |

SVEIKATOS APSAUGOS MINISTRAS RAIMONDAS ŠUKYS